**Adatkezelési tájékoztató és hozzájáruló nyilatkozat**

**A Nemzeti Szakképzési és Felnőttképzési Hivatal és az Innovációs és Technológiai Minisztérium által végrehajtott GINOP-6.2.4-VEKOP-16-2017-00001 kiemelt projekt keretében *„foglalkozás- és munkakörelemző, valamint validációs szakértői feladatok ellátásához”* létrehozandó adatbázisba történő jelentkezés során megadott személyes adatok kezeléséhez**

**Hatály**

A jelen dokumentumban meghatározottak hatálya a címben megjelölt adatbázisba történő jelentkezés során megadott adatok kezelésére terjed ki. Az adatkezelés időbeli hatálya a projekt támogatási szerződése, illetve a 272/2014. (XI. 5.) Korm. rendelet 38/A § értelmében 2027. december 31. napjáig tart.

**1. Az adatkezel**ő **megnevezése, az adatfeldolgozók meghatározása**

Adatkezelő: Nemzeti Szakképzési és Felnőttképzési Hivatal (a továbbiakban: Hivatal)

Székhely: 1089 Budapest, Kálvária tér 7.

Telefon: +36 (1) 303-9300

Honlap: www.nive.hu

Adatvédelmi tisztviselő: dr. Kövy Mihály ([Kovy.Mihaly@nive.hu](mailto:Kovy.Mihaly@nive.hu))

Adatfeldolgozásra az Innovációs és Technológiai Minisztérium által sor kerülhet, a projekt szakmai megvalósítással kapcsolatos szakmai irányítási, monitoring, kontrolling és minőségirányítási tevékenységek körében.

A támogatás felhasználását ellenőrző (magyar és EU-s) szervezetek számára lehetséges az adatokba való betekintés.

**2. Az adatkezelés alapjául szolgáló jogszabályok**

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről, 2011. évi CXII. törvény az információs önrendelkezési jogról és az információszabadságról, 272/2014. (XI. 5.) Kormányrendelet a 2014-2020 programozási időszakban az egyes európai uniós alapokból származó támogatások felhasználásának rendjéről.

**3. Az adatokhoz való hozzáférés és az adatbiztonsági intézkedések**

A személyes adatokhoz az 1. pontban meghatározott jogalanyok kapcsolódó feladatot ellátó munkavállalói jogosultak hozzáférni feladatuk ellátása körében. Kiemelten ilyen az adatbázis létrehozása és az abból történő szelekció.

A Hivatal csak jogszabályban meghatározott módon és célból adja át az általa kezelt személyes adatokat más állami szervek számára.

Így például

- a Hivatal irattárazására vonatkozó jogszabályok és belső szabályzata alapján a személyes adatot tartalmazó ügyiratait átadja a Levéltárnak,

- ha a rendőrség/ügyészség megkeresi a Hivatalt, és a nyomozáshoz az adott személyes adatokat tartalmazó iratok továbbítását kéri.

A Hivatal a beküldött dokumentumokat papír formában archiválja. Az azokból felállított adatbázist és az abban szereplő személyes adatokat szervereken tárolja. A személyes adatok tárolásához a Hivatal más szolgáltatását nem veszi igénybe, adatfeldolgozót nem bíz meg. A Hivatal megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

**4. Az adatkezeléssel kapcsolatos jogok**

*4.1. A tájékoztatás kéréshez való jog*

Az érintett személy írásban tájékoztatást kérhet a Hivataltól arról, hogy

- milyen személyes adatait,

- milyen jogalapon,

- milyen adatkezelési cél miatt,

- mennyi ideig kezeli.

- a Hivatal kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

A Hivatal az érintett kérelmét legfeljebb egy hónapon belül, az általa megadott elérhetőségre

küldött levélben teljesíti.

*4.2. A helyesbítéshez való jog*

Az érintett személy a megadott elérhetőségeken keresztül, írásban kérheti, hogy a Hivatal módosítsa valamely személyes adatát (például bármikor megváltoztathatja az e-mail címét vagy postai elérhetőségét). A Hivatal a kérelmet legfeljebb egy hónapon belül teljesíti, és erről az általa megadott elérhetőségre küldött levélben értesíti.

*4.3. A törléshez való jog*

Az érintett személy a megadott elérhetőségeken keresztül, írásban kérheti a Hivataltól a személyes adatainak a törlését.

A törlési kérelmet a Hivatal abban az esetben utasítja el, ha a Hivatalt a személyes adatok további tárolására kötelezi. Ilyen eset például az, ha az irattárazásra vonatkozó határidő nem telt le. Amennyiben azonban nincs ilyen kötelezettség, akkor a Hivatal a kérelmet legfeljebb egy hónapon belül teljesíti, és erről az e célból megadott elérhetőségre küldött levélben értesíti az érintettet.

*4.4. A zároláshoz való jog*

Az érintett az 1. pontban megadott elérhetőségeken keresztül, írásban kérheti, hogy a személyes adatait a Hivatal zárolja. A kérelmet a Hivatal haladéktalanul teljesíti, és erről az érintettet az általa megadott elérhetőségen tájékoztatja. A zárolás addig tart, amíg azt az érintett által megjelölt indok szükségessé teszi.

*4.5. A tiltakozáshoz való jog*

Az érintett az 1. pontban megadott elérhetőségeken keresztül, írásban tiltakozhat az adatkezelés ellen, ha a Hivatal az érintett személyes adatait közvetlen üzletszerzés, közvélemény-kutatás vagy egyéb jogszerűtlen célra felhasználná, illetve jogosulatlan személy részére hozzáférést engedne, vagy azokat ilyen személynek továbbítaná.

**5. Kezelt adatok köre, adatkezelés célja**

Az adatbázisban az alábbi személyes adatok kerülnek tárolásra:

* név
* születési név
* anyja neve,
* születési hely, idő,
* Társadalombiztosítási Azonosító Jel,
* adóazonosító jel,
* lakcím
* levelezési cím
* telefonszám
* e-mail cím,
* iskolai végzettség,
* bankszámlaszám,
* betölteni kívánt feladatkör
* korábbi munkahelyek
* képzettségi adatok
* kommunikációs, szervezési/vezetői, számítógép-felhasználói és munkával kapcsolatos készségek
* tagságok
* nyelvismeret
* személyazonosító igazolvány száma,
* állampolgárság,
* szakterületen szerzett tapasztalat időtartama
* projekt-, vizsgafeladat-készítési, bemeneti kompetenciamérő feladatkészítői, munkakörelemzési tapasztalat megléte,
* szakértői/vizsgaellenőri névjegyzékben szereplés ténye,
* nyugdíjas állapot.

Az adatkezelés célja egy foglalkozás- és munkakörelemző, valamint validációs szakértői feladatok ellátásához megfelelő személyek adatait tartalmazó adatbázis felállítása. Az adatbázisból az egyes feladatok teljesítéséhez megfelelő személyek kiválasztása, megkeresésük a külső szakértői közreműködés lehetőségének felajánlása céljából. Az adatkezelés időtartama a projektre irányadó iratmegőrzési kötelezettség (2027. december 31. napjáig) időtartamával egyezik meg.

**6. Az adatkezeléssel kapcsolatos jogérvényesítési lehetőségek**

Az érintett az általa tapasztalt jogellenes adatkezelés esetén a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/C., ugyfelszolgalat@naih.hu) jogosult panasztételre, illetve polgári pert kezdeményezhet a Hivatal ellen.

**Nyilatkozat**

Alulírott

|  |  |  |  |  |  |
| --- | --- | --- | --- | --- | --- |
| Név: |  | | | | |
| Telefon: |  | | e-mail: |  | |
| Születési név: |  | | | | |
| Anyja születési neve |  | | | | |
| Születési hely: |  | Születési idő: | | |  |
| A jelentkezés során megadott további személyes adataim: | Társadalombiztosítási Azonosító Jel, adóazonosító jel, lakcím, levelezési cím, telefonszám, e-mail cím, iskolai végzettség, bankszámlaszám, betölteni kívánt feladatkör, korábbi munkahelyek, képzettségi adatok, kommunikációs, szervezési/vezetői, számítógép-felhasználói és munkával kapcsolatos készségek, tagságok, nyelvismeret, személyazonosító igazolvány száma, állampolgárság, szakterületen szerzett tapasztalat időtartama, projekt-, vizsgafeladat-készítési, bemeneti kompetenciamérő feladatkészítői, munkakörelemzési tapasztalat megléte, szakértői/vizsgaellenőri névjegyzékben szereplés ténye, nyugdíjas állapot. | | | | |

Az Európai Parlament és a Tanács 2016/679 általános adatvédelmi rendelete (GDPR) alapján hozzájárulok, hogy fenti személyes adataimat foglalkozás- és munkakörelemző, valamint validációs szakértői feladatok ellátásához megfelelő személyek adatait tartalmazó adatbázis felállítása és működtetése céljából a Nemzeti Szakképzési és Felnőttképzési Hivatal az általam megismert tájékoztatójában foglaltak szerint kezelje.

Kelt: …

……………………………..….

Aláírás